Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 381/13/8806	Košice, 4.4.2014
EEČ : 2-65-125-2014

U Z N E S E N I E

Trestná vec:	obvinený XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v obci XXXXX, okres Košice – okolie,  ako otec dcéry XXXXX, žiačky Základnej školy v Medzeve, tejto umožnil v období od 14. 09. 2012 do 25. 03. 2013 bez ospravedlnenia vymeškať 130 vyučovacích hodín,

lebo je nepochybné, že skutok nespáchal obvinený

Odôvodnenie:
Uznesením povereného príslušníka Obvodného oddelenia PZ v Jasov, sp. zn. ORP-472/JA-KS-2013 zo dňa 29. 04. 2013 bolo vznesené obvinenie XXXXX pre prečin ohrozovania mravnej výchovy mládeže podľa § 211 ods. 1 písm. b) Trestného zákona na tom skutkovom základe, ako je uvedené vo výrokovej časti tohto uznesenia.

	V priebehu konania bol vypočutý obvinený XXXXX, ktorý uviedol, že on nie je otcom mal. Justíny, čo je potvrdené aj rozsudkom Okresného súdu Košice -okolie. Zároveň uviedol, že maloletá s ním nežila v spoločnej domácnosti a že on ju nevychovával. 

	Z rozsudku Okresného súdu Košice - okolie sp. zn. 14C/194/2006 zo d¨ľa 03. 05. 2007, ktorý nadobudol právoplatnosť dňa 07. 07. 2007 vyplýva, že obv. XXXXX nie je otcom dieťaťa XXXXX, nar. 11. 03. 2004. Táto skutočnosť bola potvrdená aj správou z ÚPSVaR Košice. 

	Na základe takto vykonaného vyšetrovania mám za to, že keďže obvinený XXXXX nežil v spoločnej domácnosti s maloletou, nebol zodpovedný za jej výchovu, pričom túto zodpovednosť mala jej matka XXXXX. 

	Podľa § 215 ods. 1 písm. c) Trestného poriadku, ak je nepochybné, že skutok nespáchal obvinený. 

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto rozhodnutiu je prípustná sťažnosť, ktorú je možno podať do troch dní od doručenia na tunajšiu prokuratúru, o ktorej rozhodne Krajská prokuratúra v Košiciach.
Sťažnosť má odkladný účinok.

JUDr. Alexander Chomča
prokurátor